24 ગામો અને બે શહેરો નવસારી અને વિજલપોરને લઈને નૂડાનો ડેવલપમેન્ટ પ્લાન બનાવી તે અંગેનું જાહેરનામુ ગત જૂન માસમાં બનાવાયું હતું અને આ નૂડાના ડીપી સામેના વાંધા પણ સરકારે મંગાવ્યા છે. નૂડાનો ડીપી બન્યા બાદ પણ ગામોમાંથી વાંધા રજૂ કરવાની પ્રક્રિયા જારી જ રહી છે. આજે સોમવારે એરૂ ગામના લોકોએ વાંધા અરજી રજૂ કરી હતી. એરૂના લોકોનું કહેવું છે કે ગામે અગાઉ જ કૃષિ યુનિવર્સિટી અને નહેર માટે જમીનો ગુમાવી છે હવે નૂડાથી વધુ જમીન ગુમાવવી પડે એમ છે.